Flubber

Flubber er en amerikansk filmkomedie fra 1997 produsert av Disney med Robin Williams og Marcia Gay Harden i hovedrollene. Disney har laget filmen en gang tidligere, i 1961, men da under navnet The Absent-Minded Professor.

Filmens offisielle premiere fant sted i USA 26. november 1997, og ble lansert på kino i Norge 13. mars 1998.

 Handling 
Professor Philip Brainard, fra Medfield College, er en sprø forsker som utvikler en ny energikilde i forsøk på å skaffe nok penger til å redde skolen fra nedleggelse. Hans opptatthet med forskningen distraherer ham fra hans forlovede Sara Jean Reynolds. Han har allerede gått glipp av to av deres planlagte bryllup som et resultat av dette, til enorm irritasjon fra Sara. På dagen for deres tredje forsøk på bryllup, kontaktes Brainard av en tidligere partner Wilson Croft - som har tjent stort på ideer stjålet fra kjemikeren. Nå ønsker han å stjele Sara fra Brainard, og gjøre henne til sin kone. En intensjon som han erklærer direkte til Brainard, som tar dette som en spøk.

Før Brainard rekker sitt neste bryllup, viser hans siste eksperiment rask fremgang, og tvinger ham nok en gang til å gå glipp av hans eget bryllup. Det resulterende stoffet fra eksperimentet, er et levende grønt stoff med stor elastisitet og kinetisk energi. Stoffet øker i hastighet, spretter rundt, og viser seg veldig vanskelig å kontrollere. Dette fører til kaos i nabolaget før professoren endelig klarer å stoppe den. Weebo, Brainards svevende robot-assistent, klassifiserer stoffet som "flygende gummi" noe som får Brainard til å døpe det som "Flubber"

 Skuespillere 
 Robin Williams som Professor Philip Brainard
 Marcia Gay Harden asom Dr. Sara Jean Reynolds
 Christopher McDonald som Wilson Croft
 Jodi Benson som Weebo (stemme)
 Leslie Stefanson som Weebo's holografi, Sylvia
 Raymond J. Barry som Chester Hoenicker
 Clancy Brown som Smith
 Ted Levine som Wesson
 Wil Wheaton som Bennett Hoenicker

Norske stemmer
Lars Sørbø som Professor Philip Brianard
Liv Bernhoft Osa som Dr. Sara Jean Reynolds 
Kai Remlov som Wilson Croft
Sigrid Huun som Weebo
Lena Meieran som Weebo's holografi, Sylvia
Finn Schau som Chester Hoenicker
Per Frisch som Smith
Lasse Lindtner som Wesson
Christoffer Staib som Bennet Hoenicker

 Referanser 

 Eksterne lenker 


Kategori:Filmer fra 1997
Kategori:Filmkomedier fra USA
Kategori:Familiefilmer fra USA
Kategori:Disney-filmer
Kategori:Nyinnspillinger av filmer
Kategori:Engelskspråklige filmer